Selle nädala uudistes:
Valvur-riik, mis jälgib kogu aeg kõiki.
Kuidas mõjutab see kogudust?
Karmimas islamiriigis
paikneb maailma kiiremini kasvav kogudus.
Miks on paljud valmis
Jeesuse Kristuse järgimisega riskima vabadusekaotusega?
Filipiinidel purskavad vulkaanid laavat.
Kümned tuhanded on sunnitud evakueeruma.
Läheme piiratud tsooni, et näidata hävinud piirkonda
ja abiorganisatsioone, kes aitavad keset seda kõike.
KRISTLIKU MAAILMA UUDISED
Tere kõigile.
Tänan, et vaatate selle nädala "Kristliku maailma uudiseid".
Olen George Thomas.
Kristlaste üleilmne tagakius on tõusuteel.
Igal aastal esitab Open Doors raporti rünnakutest usklikele
ja riikidest, kus on Jeesust Kristust kõige ohtlikum järgida.
Statistika üleilmsest tagakiusu määrast.
260 miljonit kristlast elavad riikides,
kus usuline tagakius on äärmuslik või väga kõrge.
Eelmisel aastal mõrvati usu tõttu 2983 kristlast.
See teeb 8 inimest päevas.
3711 kristlast kas vahistati kohtuotsuseta
või arreteeriti, mõisteti süüdi või vangistati.
Samuti toimus 9488 rünnakut kristlaste kirikutele või hoonetele.
Enim kiusab kristlasi taga Põhja-Korea kommunistlik valitsus.
Open Doors tegevjuht David Curry räägib meile lähemalt.
Põhja-Korea on suur murepunkt.
18 aasta jooksul on sellel täielik kontroll valitsuse üle.
Sunnitöölaagritesse on saadetud Piibli omamise tõttu 60 000 kristlast.
Paljud neis surevad seal.
Open Doorsi raportis toodi välja ka teisi tagakiusu murekoldeid,
seal hulgas nn "valvur-riigi" kasv.
Curry sõnul on Hiina peasüüdlane, kes ei jälgi üksnes oma kodanikke
vaid aitab teistel rõhuvatel riikidel seda oma riigis teostada.
Hiina kristlaste tagakiusus on hirmutav, et Hiina loob
mustri või kava tagakiusuks ka teistele riikidele üle maailma
läbi jälgimissüsteemide ja kristlaskonna hindamise.
Negatiivseks peetakse kirikus käimist ja laste pühapäevakooli viimine.
Hinnangu alusel alustatakse jälgimist.
Ei jälgita üksnes tänavaid, millega kaitsta kodanikke
vaid ka koguduse siseruume.
Suletakse kodukogudusi, mis ei tee koostööd
ning arreteerivad pastoreid.
Hiina tõusis sel aastal tabelis 43. kohalt 23. kohale.
David Curry külastas hiljuti Hiinat,
et kuulda sealsetelt kristlastelt järelevalve teemal ja tagakiusust.
Open Doors avalikustas ka järgneva video.
Mind jälgitakse.
Hiinal on tarkus ja tehnoloogia,
et jälgida oma rahvast nagu ei kunagi enne.
Silmad vaatavad justkui süüdistavalt:
"Kuhu sa lähed, mida teed, mida ütled ja keda ülistad?"
Viimastel aastatel Hiinas toimunu näib mõeldamatu.
Pastoreid arreteeritakse, kui ei luba turvakaameraid kirikusse.
Valitsus võib kiriku igal hetkel sulgeda.
Pinge kasvab.
Võid olla kristlane aga kui käid jumalateenistusel
registreerimata kirikus või kohas, on su koosolek illegaalne.
Lähiaastatel on usku suurel määral piiratud.
See paneb Hiina kristliku kiriku proovile.
Viis aastat tagasi kuulsin,
et Hiina valitsus hakkas kiriku katuselt riste eemaldama.
Hiina tagakius on teistsugune kui 30 aastat tagasi,
kus pastorid olid kümneid aastaid vangis
või said ihulikku karistust ning viidi kirikust ära.
Praegune tagakius
on vaikne ja intelligentne viis võtta Hiinast vabadus ära.
Mu sõber on noor pastor,
kelle kogudus hakkas viis aastat tagasi kasvama.
Eelmisel aastal ütles ta mulle,
et kui nad ei nõustu oma kogudust registreerima,
muutub kirik illegaalseks ja valitsus võib kiriku sulgeda.
Ta palus eestpalvet.
Peagi ütles ta mulle, et nad on nüüdsest illegaalsed.
Jumal teeb mõjukat tööd, hoolimata rõhumisest ja järelevalvest.
Mitu aastat tagasi teatati,
et Kesk-Hiinas soovitakse kirikult rist eemaldada.
Kirik ütles, et nad ei võitle valitsusega
vaid põlvitavad ja palvetavad ning Jumal teeb tööd.
Rist on tänaseni selle kiriku otsas.
Hiina kristlased usaldavad Jumalat selles tagakiusus ja palvetavad,
et Jumal kasutaks tagakiusu oma rahva puhastamiseks.
Inimeste reageering on mind väga julgustanud,
sest selle läbi on näha, mida usume - kas Jumalat või kedagi teist.
Kas palve julgustab Hiina kristlasi?
Usun küll, kuna palve on niivõrd oluline osa.
Meil on kohustus aidata oma usuvendi ja -õdesid.
Hiina võib olla 2020. aastal maailma tagakiusu nimistus 23. kohal,
kuid sealsed usklikud on osa kristlikust kirikust ja me perest.
See lugu oli ühingult "Open Doors".
Kristliku kiriku tagakiusu allikaks on ka äärmuslik islam.
Open Doorsi hinnangul on Afganistan teisel,
Somaalia kolmandal ja Liibüa neljandal kohal riikidest,
kus on kõige ohtlikum olla kristlane.
Maailma tagakiusu nimistut vaadates ei saa mööda islami äärmuslusest.
Somaalias ja Liibüas on hõimud
ja äärmuslikud rühmitused, mis teevad, mida tahavad.
Kui Somaalias tekib kahtlus,
et keegi on kristlane ning kui sellele leitakse tõestus,
hukatakse sind peagi ilma mingi kohtuotsuseta.
Need on äärmiselt ohtlikud kohad.
Üks Euroopa juht püüab seda kasvavat kurjust peatada.
Prantsusmaa president Emmanuel Macron
võõrustab sel nädalal mitmeid Aafrika riigijuhte,
et võidelda koos Aafrika islamiäärmusluse vastu.
Mali, Burkina Faso, Tšaad, Nigeeria ja Mauritaania juhid külastasid Pariisi,
kuna äärmuslikud moslemid tapavad tuhandeid, sh Aafrika kristlasi.
Somaalias paiknev terrorirühmitus Al Shabab mõrvas ICC teatel
viimase viie nädala jooksul Keenias 25 kristlast.
Ohvrite hulgas oli kolm kristlasest õpetajat.
ISIS teeb Aafrikasse röövretki.
President Macron õhutab USAd
kahekordistama oma võitlust radikaalse islami vastu Aafrikas.
Kui ameeriklased otsustaksid Aafrikast taanduda,
oleks see meile äärmiselt halb uudis.
Loodan, et suudan veenda president Trumpi,
et võitlus terrorismiga, millesse ta on sügavalt kaasatud,
puudutab otseselt ka siinset regiooni.
Macroni sõnul on ISIS hetkel Aafrika kõige ohtlikum terrorirühmitus.
Riik, mis on maailma top 10s,
mis kiusavad taga kristlasi, kogeb tugevat raputust.
Jutt käib Iraanist, mis on 9. kohal.
Majanduslangus ja pidev vastandumine USAga,
ühtlasi hiljutine Ukraina lennuki alla laskmine
on toonud inimesed tänavatele protestima.
Võite üllatuda, kui kuulete,
et Iraanis on üks kiiremini kasvav kristlik kirik maailmas.
Mu kolleeg Chris Mitchelli sõnul pöörduvad miljonid ära
Iraani režiimist ja sharia seadusest, et järgida Jeesust Kristust.
Iraan edastab maailmale pilti massprotestidest,
kus skandeeritakse surma USAle ja Iisraelile.
Need, kes on näinud Iraani seest, räägivad vastupidist juttu.
Teles edastatav pilt on väär.
Massprotestid tänavatel on enamasti fabritseeritud.
Tegemist on noortega, kes on meile teatanud,
et kui nad ei lähe tänavatele protestima,
ei saa nad ka koolis hindeid, mistõttu on nad survestatud.
Oleme varjanud selle Iraani kirikutöötaja identiteedi.
Tema sõnul on kaks Iraani:
üht näidatakse uudistes ja teist varjatakse maailma eest.
Ütleksin, et on olemas 10% Iraan ja 90% Iraan.
10% kontrollivad riiki rõhumise, karmuse ja religiooniga,
kuid enamik rahvast, 90% armastab USAd.
Nad ei vihka USAd.
Usun, et ameeriklased peaksid seda kuulma.
Iraanlased rõhutavad, et ei vihka vaid armastavad USAd.
Tema sõnul peaks USA teadma,
et 40 a pärast islamirevolutsiooni on tulemas uus vaimulik revolutsioon.
Ärgatakse tõele, et elame äärmiselt erilisel ajal.
Iraanis on 40 a jooksul
pöördunud kristlusesse enam kui 1400 aasta jooksul.
Tegemist on ajaloos esmakordse sündmusega,
kus iraanlased pöörduvad niivõrd kiirel tempol kristlusesse.
Organisatsioon FAI toodab dokumentaali "Sheep among Wolves",
mis tutvustab Iraani kirikut kristlastele üle maailma.
Iraanis leiab aset midagi tähelepanuväärset.
Seal on maailma kiiremini kasvav kristlik kogudus,
millel pole oma hoonet, riigi toetust ega oma vara,
pangakontosid, keskjuhtkonda ühendust teiste konfessioonidega,
kuid paljuneb siiski hüppeliselt.
Jumal teeb seal midagi märkimisväärset.
Sellega kaasneb ränk tagakius,
mis paneb iraanlasi palvetama, kuid mitte nii nagu arvatakse.
Tavaliselt arvatakse,
et nad tahavad, et paluksime tagakiusu lõppu.
Nad paluvad hoopiski, et me ei teeks seda,
sest tagakiusu tõttu kasvab kogudus.
Tagakiusu lõppedes peatub ka kasv.
Nad tahavad, et evangeelium leviks üle kogu Iraani.
Ajal, mil Iraan ja USA on sõjalävel,
kinnitab Thomas, et on oluline näha Iraani tagataustal toimuvat.
Kui moslemid Iraanis kohtuvad Jeesus Naatsaretlasega,
toimub midagi kaunist.
Kui nad avastavad,
et nad on ostetud ja päästetud juudist Jeesuse verega,
kelle tulekut prohvetid ennustasid juudi Piiblis,
toimub midagi metsikut ja kaunist.
Seda soovime Iraanis näha.
Thomas usub, et ühel päeval
ärkab kogu maailm ja Iraani kristliku kiriku kasv 21. saj.
on lähedal Hiina ja Korea kristliku kiriku kasvule 20. sajandil.
Chris Mitchell, CBN News.
Laava, suits ja tuhk.
See purskuv vulkaan
sunnib kümneid tuhandeid kodudest põgenema,
Kas nad saavad kunagi naasta?
Kuidas nad vahepeal ellu jäävad?
Lähemalt pärast pausi.
Võistlus on kõik.
Survestasin end ja arvan, et inimestel olid minu osas ootused.
Räägime ületamisest.
Rõhutame kogu aeg: "Jätka, treeni palju."
Räägime väljakutsetest.
Minu ülesanne isana on juhtida ning olla parim abikaasa ja isa.
Vaata saadet "Going the Distance" koos Shawn Browniga.
Organisatsiooni Orphans Promise eesmärk
on armastada ja teenida riskigruppi kuuluvaid lapsi.
Aitame hoida peresid koos ning loome võimalusi
tugevateks ja jätkusuutlikeks kogukondadeks üle maailma.
Töötame enam kui 60 riigis ja sinu abiga võime teha isegi enam.
Olemas on üks vana Aafrika ütlemine:
"Kui tahad joosta kiirelt, jookse üksi
aga kui tahad joosta kaugele, jookse koos."
Organisatsioonis Orphans Promise tahame joosta kaugele,
et puudutada võimalikult paljude orbude ja haavatavate laste elu.
Me ei taha minna üksi vaid tahame maailma muuta.
Ühe lapse, ühe pere ja ühe kogukonna haaval.
Kas tahad meiega ühineda?
Paranda oma majandust, raja kestev abielu,
saavuta edu kõiges, mis teed Pat Robertsoni uue raamatuga.
Räägitakse, kuidas tegutseda nii isiklikes kui pere rahaasjades.
Need üleloomulikud seadused
aitavad sul ületada elu väljakutsed ning saavutada oma eesmärke.
Lisainfo ekraanil.
Suitsev vulkaan Filipiinidel ähvardab uuesti purskuda.
Kümned tuhanded inimesed on juba evakueeritud,
enamikel kaasas kõigest riided.
Mida nad nüüd teevad?
Lucille Talusan edastab meile teateid sündmuspaigalt.
Era Frondoza nuttis meeleheitest,
kuna ta elu on tabanud mitmed rasked sündmused.
Nad leinavad abikaasaga veel oma kahe lapse surma.
Era sünnitas oktoobris raseduse 8. kuul surnud lapse.
Järgmisel päeval hukkus nende 5a poeg mootorrattaõnnetuses.
Küsime Jumalalt, miks Ta lasi sellel juhtuda.
Kõigepealt kaotasime lapsed ning nüüd purskub vulkaan.
Kardame, et meilt võetakse kõik ära.
Era on abikaasaga koolis,
mida kasutatakse ajutise varjupaigana.
Evakuatsioonikeskustesse
tuleb aina enam inimesi, kuna kümned tuhanded
põgenevad ohutsoonist võimaliku vulkaani purskamise eest.
See on Tagaytay linna üks populaarseim restoran,
mis on nüüdseks suletud nagu kõik teised hooned.
Pärast vulkaani purskumist ei ole siin ka elektrit.
Siit on meile parem ülevaade vulkaanist Taal.
Võite näha selle kraatrist tulenevat suitsu.
Antud vulkaanis on 47 kraatrit.
Ümber on elamupiirkond ja kõik elanikud on evakueeritud.
Operation Blessing
annab keskustes igal päeval evakueeritutele esmaabi
nagu matid, tekid, hügieenitarbed ja teised esmatarbevahendid.
Peale esmatarbevahendite
on kohalik kogudus valmis evakueeritute eest palvetama.
Operation Blessingu vabatahtlik pastor rääkis Erale
ja ta abikaasale evangeeliumi Jumala igavesest armastusest.
Era sõnul lohutasid neid palveid.
Me õlult on kui koorem langenud.
Olen alati palunud,
et kohtuksime inimestega, kes saaksid meid nõustada.
Suur aitäh, Operation Blessing.
Oleme küll elus null-punktis,
kuid tuletasite meile meelde, et võime eluga edasi minna
ja olla olukordadest üle, kui hoiame Jumalast kinni.
Lucille Talusan, CBN News, Batangas, Filipiinidel.
Oleme tunnistajaks ajaloo suurimale juubeldamisele,
kui üks küla saab puhta joogivee ning parema elukvaliteedi.
Võistlus on kõik.
Survestasin end ja arvan, et inimestel olid minu osas ootused.
Räägime ületamisest.
Rõhutame kogu aeg: "Jätka, treeni palju."
Räägime väljakutsetest.
Minu ülesanne isana on juhtida ning olla parim abikaasa ja isa.
Vaata saadet "Going the Distance" koos Shawn Browniga.
Organisatsiooni Orphans Promise eesmärk
on armastada ja teenida riskigruppi kuuluvaid lapsi.
Aitame hoida peresid koos ning loome võimalusi
tugevateks ja jätkusuutlikeks kogukondadeks üle maailma.
Töötame enam kui 60 riigis ja sinu abiga võime teha isegi enam.
Olemas on üks vana Aafrika ütlemine:
"Kui tahad joosta kiirelt, jookse üksi
aga kui tahad joosta kaugele, jookse koos."
Organisatsioonis Orphans Promise tahame joosta kaugele,
et puudutada võimalikult paljude orbude ja haavatavate laste elu.
Me ei taha minna üksi vaid tahame muuta maailma
ühe lapse, ühe pere ja ühe kogukonna haaval.
Kas tahad meiega ühineda?
Paranda oma majandust, raja kestev abielu,
saavuta edu kõiges, mis teed Pat Robertsoni uue raamatuga.
Räägitakse, kuidas tegutseda nii isiklikes kui pere rahaasjades.
Need üleloomulikud seadused
aitavad sul ületada elu väljakutsed ning saavutada oma eesmärke.
Lisainfo ekraanil.
Tere tulemast tagasi.
Ligi miljardil inimesel ei ole ligipääsu puhtale joogiveele.
40% neist elavad Sahara-taguses Aafrikas,
kus inimesed käivad tunde mõne tassitäie vee jaoks.
Mõni aeg tagasi kohtusin Ida-Keenia kõrbes naisega,
kes on kõndinud põhivajaduse tõttu kümneid tuhandeid kilomeetreid.
Vaatame.
Järgmine kord kraanist vett keerates mõelge Kanze Kahindile.
Mul oleks täna palju parem tervis,
kui ei peaks vee pärast nii kaugele kõndima.
Kanze elab Sahara-taguses Aafrikas,
kus ligi 319 miljonil inimesel puudub ligipääs puhtale joogiveele.
Kaks korda päevas lahkub ta okstest ja kividest tehtud hütist
ja kõnnib lähimasse veevõtu kohta.
Mu selg valutab ja olen alatasa valudes.
Paljudele meist on vesi kõigest kraani kaugusel,
kuid Kanze jaoks on vee saamine kõike muud kui lihtne.
Olen vedanud vett 7a saati.
Ühinesin tema ja teistega,
kes läksid igapäevasele retkele ainsa veeallika juurde:
see mudane tiik, mis täis loom- ja inimjäätmeid.
Kanze võtab sellest tiigist
igal hommikul ja õhtul vett ning kõnnib iga päev ligi 21 km,
mis teeb igal aastal kokku üle 7500 km.
Pange tähele, et ta on teinud seda 40 aastat,
mis tähendab, et ta on kõndinud enam kui 302 000 kilomeetrit.
Seda on raske uskuda, kuid Kanze ei ole ainus.
Ligi miljardil inimesel ligipääsu puhtale joogiveele.
Aafrikas on vee toomine enamasti naiste ja laste töö
ning aastas läheb vee hankimisele 40 miljardit tundi.
Dudu Mwero õpetab maakoha algkoolis matemaatikat.
Tema sõnul võiks laste aeg vee toomiseks
kuluda õppimisele, lugemisele, kirjutamisele
ja palga teenimisele, et pere eest hoolitseda.
Kui suur hulk õpilastest käib igapäevaselt vett toomas?
70%.
Pealegi toovad nad vett, mis ei ole puhas.
Igal päeval sureb 2000 last saastatud veest tekkinud tõvedesse.
Hannah Nyale tõi samuti vett oma perele ja jäi sageli haigeks.
Nüüd töötab ta kristlikus organisatsioonis World Vision,
mis parendab veepuhtust Keenias, mis on üks Aafrika vaeseim riik.
Tahan väga parandada siinset olukorda,
kuna olen ise sellest olukorrast läbi läinud.
Kõndisin 5aastasena vee saamiseks tavaliselt 6km.
2008. aastast on World Vision puurinud puurkaeve
ja ehitanud sadu kilomeetreid torusid, et transportida vett
kümnetele tuhandetele peredele selles kõrbepiirkonnas.
Siia tulles oli vee kättesaadavus 18%, kuid hetkel saab ligipääsu
puhtale joogiveele 62%, mis on kogukonnale suureks abiks.
Peagi...
...sai Kanze Kahindi küla esimest korda ligipääsu puhtale veele.
See on neile rõõmupäevaks, mistõttu võib näha neid juubeldamas.
World Vision rajab uue puurkaevu, mis annab vett mitmetele peredele.
Päästame tuhandeid elusid
ja muudame paljude laste elusid, kes saavad nüüdsest minna kooli.
Fatima Rumba on kogenud,
mida tähendab ligipääs puhtale joogiveele.
Ta kulutas vee saamiseks igal päeval neli tundi,
kuni World Vision puuris tema kogukonda kaevu.
Nüüd läheb tal retkeks kõigest mõni minut.
Ülejäänud ajal hoolitseb ta juurviljaaia eest,
mis annab toidust ta perele ning kohalikule kogukonnale.
Teile on vesi iseenesestmõistetav, kuid meile on see kulla väärtusega.
Me lapsed on puhtad ja terved ning saavad käia koolis.
Vee hankimine on ajamahukas ja füüsiliselt raske töö.
Kanze Kahindi kasutab vee tarnimiseks kollast plastikust anumat.
Ärge tehke seda teles, eks, isegi kui mina teen.
Oh sa!
Veeanumasse mahub 19 liitrit, mis kaalub ligi 19 kg.
Kujutage ette, kuidas kannate seda iga päev.
Aafrikas liiguvad naised keskmiselt 24 km päevas.
Asjatundjate kohaselt on Aafrikas veekriis,
mis ohustab tulevikus sadu miljoneid inimesi.
Abiühingud nagu World Vision ja teised teevad suurt tööd,
et tuua puhast ja ohutut joogivett inimestele lähemale.
Ühingud loodavad,
et see tagab tulevikus hariduse, sissetuleku ja tervise,
eriti Aafrika naistele ja lastele ning ka üle maailma.
World Vision teeb maailmas tähelepanuväärset tööd.
Oleme peagi tagasi.
Otsekohesed lood Washingtonist.
Intervjuud ja analüüsid ajakirjanikelt.
David Brody
Jenna Browder
Ben Kennedy
Amber Strong
Toovad teieni olulised poliituudised.
Räägime arengutest, mida teeme selles riigis.
Lisainfo ekraanil.
KODURINNE
Tänan, et vaatate CBNi saadet "Kodurinne".
Toome teieni meeste ja naiste lood USA armees.
CBN toob au armee teenistujatele ühinguga "Helping the Homefront".
Koostööd tehakse USA kirikutega,
et aidata sõdurite peresid, alates kodude renoveerimisest
kuni haavatud veteranide arstiarvete tasumiseni.
Lisainfo ekraanil.
Ta rajas ühe maailma suurima teleteenistuse,
samuti ühe juhtiva ülikooli ja sai New Yorki menukirjanikuks.
Pat Robertson tahab jagada elu jooksul õpitud Jumala Sõna
oma uues teoses "Ten Laws of Success".
Lisainfo ekraanil.
Kohtu pastoritega,
kes kuulutavad evangeeliumi värskel ja kartmatul viisil.
Olen Roberto Torres-Cedillo.
Ühine minuga igal nädalal saates "Next Gen Voices".
Näed, kuidas Jumal muudab põlvkonda.
Lisainfo ekraanil.
Tere tulemast tagasi.
CJ elab Kaplinnas, Lõuna-Aafrikas.
Ta oli koolikiusamise ohver.
Kui ta vaatas Superraamatut,
õppis ta armastama ja palvetama oma vaenlaste eest.
Kuuleme lähemalt.
CJ ei soovinud koolis käia, mitte seetõttu,
et talle ei meeldunud õppida vaid kuna tal ei olnud sõpru.
Nad tegid nalja iga väikese asja üle.
Tundsin end väga-väga kurvana.
Kui kohtusin CJ ja ta perega, rääkisime selle mõjust talle.
Tundsin end abituna.
Mõistsin, et pidin kasutama teist taktikat.
CJ vaatas õdede-vendadega Superraamatu sarja.
Superraamatu ja vanemate abiga muutus ka CJ süda.
Mõistsin, et peaksin oma vaenlasi armastama.
Palvetasin kiusajate eest ning õnnistasin neid.
Kiitsime Jumalat selle pöörde eest.
See aeg oli kohutav ja me ei saanud üksi võidelda.
Superraamat aitas seda nende jaoks selgeks teha.
Ema ja isa ei andnud lihtsalt Piiblit vaid lapsed said sellest ise aru.
Nüüd pole nad enam vaenlased vaid nendest on saanud sõbrad.
Kui nüüd palvetan, tänan Issandat sõprade eest.
Olen Superraamatu suurim fänn.
Tore kuulda.
Tänan, et vaatasite.
Kohtumiseni ja Jumal õnnistagu teid.
Tõlge: Mailis Lepp